SNNP ไตรมาส 1 กำไรลด 41% หลังส่วนแบ่งขาดทุนกิจการร่วมค้าเพิ่ม
SNNP ไตรมาส 1/65 กำไรลด 41% เหลือ 105.37 ลบ. จากปีก่อนกำไร 177.91 ลบ. หลังส่วนแบ่งขาดทุนกิจการร่วมค้าเพิ่ม
SNNP ไตรมาส 1/65 กำไรลด 41% เหลือ 105.37 ลบ. จากปีก่อนกำไร 177.91 ลบ. หลังส่วนแบ่งขาดทุนกิจการร่วมค้าเพิ่ม
9 พ.ค. 2565

บริษัท ศรีนานาพร มาร์เก็ตติ้ง จำกัด (มหาชน) หรือ SNNP รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้จากการขายในไตรมาส 1/2565 รวม 1,133.1 ล้านบาท เพิ่มขึ้น 30.6 ล้านบาท หรือคิดเป็นร้อยละ 2.8 จากไตรมาส 1/2564 อย่างไรก็ดีในไตรมาส 1/2565 บริษัทฯ มีส่วนแบ่งขาดทุนจากเงินลงทุนในการร่วมค้าเท่ากับ 8.1 ล้านบาท เพิ่มขึ้น 7.1 ล้านบาท หรือร้อยละ 704.6 จากการเปลี่ยนวิธีการบันทึกบัญชีในงบการเงินรวมของสิริโปร เป็นการรับรู้ส่วนแบ่งกำไรหรือขาดทุนจากการร่วมค้าแทน เมื่อเปรียบเทียบกับไตรมาสที่ผ่านมา บริษัทฯ มีส่วนแบ่งขาดทุนจากเงินลงทุนในการร่วมค้า เพิ่มขึ้น 2.3ล้านบาท หรือร้อยละ 40.3 โดยมีสาเหตุมาจากรายได้จากการขายที่ลดลง